Lav et referat af nedenstående tekst:

Tekst:
De mange ansøgninger vidner om en stor mangfoldighed i det nordjyske kulturliv. De repræsenterer et væld af genrer og kunstarter. Nogle handler om innovation og produktudvikling, andre fokuserer på at støtte vækstlaget, mens andre igen ønsker at skabe synlighed og debat om kunsten og kulturen i Nordjylland. Ole B. Sørensen (V), formand for det Rådgivende udvalg for regional udvikling siger: - Vi er overvældet over, at så mange har søgt om støtte til deres gode idéer og kulturprojekter. Jeg ser den store interesse som et udtryk for, at vi nu høster udbyttet af regionens ambitiøse kulturanalyse, K'09, og vores store engagement i en række fælles regionale og kommunale kultursatsninger, senest billedkunstfestivalen Port 2010. Samtidig ser jeg det også som en bekræftelse på, at vi med kulturpuljen gør det rigtige, når vi fokuserer på at forbedre kunstens og kulturlivets rammebetingelser. Region Nordjyllands kulturpulje er på i alt 3,5 mio. kr. De ansøgte beløb udgør tilsammen knap 34 mio. kr. De 155 ansøgninger til Region Nordjyllands kulturpulje, kommer fra følgende områder: Vendsyssel 39 Himmerland 26 Thy-Mors 25 Aalborg 58 Udenfor 7 Ansøgere kan forvente svar senest 1. juli 2011.

Referat:
155 ansøgninger til kulturpuljen hos Region Nordjylland. Det er seks gange så mange som ved seneste ansøgningsrunde.